B: Azekka-ina, mi ara teddu teslit, azekka-nni ṣbeḥ, azekka-nni ṣbaḥ ara d-ten-yawi, ad tenyaf xas akken i d-kkren seg ussu, ṣbaḥ ara yawi lesfenǧ-nni, ad d-rrunt ad ggent lesfenǧ wayeḍnin, zik ulac lgaṭuwat-agi ulac, azekka-nni xdan ad ggent xdan lesfenǧ xdan, ad d-rrunt ad awint aḍellaɛ, n lesfenǧ, aḍellaɛ neγ sin, alama ṛuḥent tilawin, yerna mačči am tura-agi mi ttruḥunt mačči d ciṭeḥ, am akka tesɛiḍ yessetma, neγ ɛmumat-im, neγ ma yella d tijidatin, hat-ah, yerna wdan wa yeddun? Baba-s interdit ur yettṛuḥu ara baba-s. D xuya-s, ma ur tesɛi ara atmaten, d xu d ɛemmi-s neγ d mmi-s ɛemmi-s, ara yawin ad yeddu d tilawin-nni, ad ṛuḥen, ad fetren, mi wwḍen, ad mecḍen i teslit-nni, ad siγertent, ad as-bedlent akk llebsa, ad asweqment ad as-cebḥent akk ad as-selsent iceṭṭiḍen akk lɛali, ad tawint γer tala, ad tawint γer tala, teddunt ssiγritent. Ad awint ibuqalen, ad ten-tawi teslit-nni, mi wwḍent, ad ten-t-idteččar, teslit-nni si tala.